אנדור (סדרת טלוויזיה)

אנדור (באנגלית: Andor) היא סדרת טלוויזיה אינטרנטית אמריקאית בדיסני+. הסדרה מהווה פריקוול לסרט מיקום מלחמת הכוכבים, "רוג אחת" (2016), על דמותו של קאסיאן אנדור חמש שנים לפני אירועי הסרט. הסדרה הופקה על ידי לוקאס פילם, וטוני גילרוי (שהיה תסריטאי שותף בסרט "רוג אחת") שימש יוצר ומפיק ראשי.

דייגו לונה ואלן טודיק מגלמים את דמויותיהם מהסרט כקאסיאן אנדור והדרואיד K-2SO. לוקאספילם פיתחה מספר סדרות מלחמת הכוכבים עבור דיסני+, כולל הסדרה על אנדור שהוכרזה בנובמבר 2018, יחד עם מעורבותו של לונה ועם סטיבן שיף כיוצר. שיף הוחלף על ידי גילרוי באפריל 2020. הצילומים החלו בדצמבר 2020 בלונדון, אנגליה, כאשר גילרוי לא הצליח להתחיל בעבודת הבימוי בלוח הזמנים המתוכנן בשל מגפת הקורונה. העונה שנייה והאחרונה עלתה לשידור ב-22 באפריל 2025.

 תקציר עלילת הסדרה 
העלילה מתרחשת חמש שנים לפני אירועי רוג אחת ועוקבת אחר מרגל המורדים קאסיאן אנדור במהלך השנים המכוננות של המרד.

 סקירה 

 שחקנים ודמויות 
 דייגו לונה בתפקיד קאסיאן אנדור: מרגל מורדים.
 אלן טודיק בתפקיד K-2SO: דרואיד אימפריאלי שתוכנת מחדש.
 ג'נבייב או'ריילי בתפקיד מון מות'מה: סנאטורית לשעבר ברפובליקה שעזרה לייסד את ברית המורדים.
סטלאן סקושגורד, קייל סולר, דניס גוף, ואדריה ארג'ונה לוהקו לתפקידים שטיבם לא פורסם.

 הפקה 
 פיתוח 
מנכ"ל דיסני, בוב אייגר, הודיע בנובמבר 2017 כי דיסני ולוקאספילם מפתחים סדרת טלוויזיה ביקום מלחמת הכוכבים עבור שירות הסטרימינג החדש דיסני+. בפברואר 2018 הוא הבהיר כי היו כמה סדרות בפיתוח עבור השירות. אחת הסדרות הללו נחשפה בנובמבר כפריקוול לסרט רוג אחת. הוא תואר כמותחן ריגול שיתמקד בקאסיאן אנדור, כשדייגו לונה חוזר לגלם את תפקידו מהסרט. ההפקה הייתה צפויה להתחיל בשנת 2019 לאחר שלונה השלים את צילומי העונה השנייה של נרקוס: מקסיקו. ג'ארד בוש פיתח במקור את הסדרה וכתב תסריט פיילוט.

בסוף נובמבר 2018 שימש סטיבן שיף כיוצר והמפיק הבכיר של הסדרה. ביולי 2019, ריק פאמוייווה ניהל שיחות מוקדמות לביים כמה פרקים בסדרה לאחר שעשה את אותו הדבר בסדרת לייב אקשן הראשונה של מלחמת הכוכבים, "המנדלוריאן". באותו אוקטובר הצטרף טוני גילרוי לסדרה כדי לכתוב את הפרק הראשון, לביים מספר פרקים ולעבוד לצד שיף. גילרוי היה תסריטאי שותף בסרט "רוג אחת" ופיקח על צילומים נרחבים מחדש שנעשו בזמנו לסרט. באפריל 2020, גילרוי החליף את שיף באופן רשמי כיוצר. שישה שבועות של הכנה וטרום הפקה לסדרה התקיימו בבריטניה, בתחילת שנת 2020, אך ההפקה הופסקה והתעכבה עקב מגפת הקורונה. ההכנות התחדשו בספטמבר לקראת תחילת צילומים שתוכננה לחודש הבא. באותה תקופה גילרוי, שהיה בניו יורק, בחר שלא לנסוע לבריטניה לצורך הפקת הסדרה בגלל המגפה ולכן לא הצליח לביים את הפרק הראשון בסדרה. במקום זאת, טובי היינס, הבריטי, שכבר היה ברשימת הבמאים הפוטנציאליים לסדרה, נשכר לביים את שלושת הפרקים הראשונים. גילרוי יישאר מפיק בכיר ויוצר.

 כתיבה 
בנוסף לגילרוי ושיף, כותבי הסדרה כוללים את ביו ווילימון ואחיו של גילרוי, דן. בשיחה לאור העובדה שהסדרה תוביל לאירועי "רוג אחת", לונה הרגיש שזה "נחמד להיכנס לסיפור שאתה כבר מכיר את הסוף. עכשיו אתה יכול לקחת את הניואנסים ואת השכבות. אני חושב שכיף לעשות משהו שלא נוגע רק לסוף. זה על לעכב את כל זה."

 ליהוק 
ליהוקו של דייגו לונה אושר כבר עם הכרזת הסדרה בנובמבר 2018. אלן טודיק הוכרז לגלם את K-2SO לסדרה באפריל 2019. שנה לאחר מכן הצטרפו לצוות השחקנים סטלאן סקושגורד, קייל סולר, ג'נבייב או'ריילי ודניס גוף. א'וריילי מגלמת את תפקיד מון מות'מה לאחר שגילמה את התפקיד בסרט "רוג אחת". אדריה ארג'ונה הצטרפה באוגוסט 2020.

 צילומים 
צילומי הסדרה החלו בלונדון, אנגליה, בדצמבר 2020, כאשר טובי היינס ביים את שלושת הפרקים הראשונים של הסדרה וג'ונתן פרימן שימש כצלם. בעבר דווח כי הסדרה החלה לצלם בשנת 2019 ולאחר מכן ביוני 2020, אך בפועל ההפקה התעכבה עד לספטמבר 2020.

 הפצה 
טיזר טריילר לסדרה יצא ב-26 במאי,2022 ובו נחשף פוסטר ותאריך עליית הסדרה, 31 באוגוסט. ב-1 באוגוסט יצא טריילר ופוסטר חדשים ונחשף שתאריך יציאת הסדרה נדחתה ל-21 בספטמבר 2022 הסדרה תשודר בדיסני + ותכלול 12 פרקים לעונה הראשונה.
בבכורת הסדרה יעלו 3 פרקים.

 פרסים ומועמדויות 
שנהפרסקטגוריהמועמד (ים)תוצאהמקורות2023פרסי TCAתוכנית השנה"אנדור"הישג יוצא דופן בדרמהתוכנית חדשה יוצאת דופן2024פרס אמי האמנותיהצילום הטוב ביותר בסדרה (שעה)דמיאן גרסיההלחן המוזיקלי הטוב ביותר בסדרה (פסקול דרמטי מקורי)ניקולס בריטלמוזיקת הנושא של כותרת ראשית מקורית הטובה ביותרניקולס בריטלעריכת הסאונד הטובה ביותר בסדרת דרמה או קומדיה (שעה)דייוויד אקורד, מרגיט פייפר, ריצ'רד קווין, ג'ונתן גרבר, ג'יי.אר גראבס, ג'ון פינקלה, שון פארלי, שלי רודן וג'ון רואשהאפקטים החזותיים המיוחדים הטובים ביותר בעונה או בסרטמוהן ליאו, טי ג'יי פולס, ריצ'רד ואן דן ברג, ניל סקנלן, ליאנה מנסור, סקוט פריצ'רד, ג'וזף קספריאן, ג'למר בוסקמה וז'אן קלמנט סורטפרס אמי לבידור בפריים טייםסדרת הדרמה הטובה ביותר"אנדור"בימוי בסדרת דרמהבנג'מין קרון; פרק: "Rix Road"תסריט בסדרת דרמהבו ווילימון; פרק: "One Way Out"פרס סאטורןסדרת המדע הבדיוני הטובה ביותר"אנדור"סדרת הז'אנר החדשה הטובה ביותרהשחקן הטוב ביותר בסדרת טלוויזיהדייגו לונהשחקנית המשנה הטובה ביותר בסדרת טלוויזיהג'נבייב או'רייליכוכב האורח הטוב ביותר בסדרת טלוויזיהאנדי סירקיס2025פרס אמי לבידור בפריים טייםסדרת הדרמה הטובה ביותר"אנדור"הבימוי הטוב ביותר בסדרת דרמהיאנוס מץהכתיבה הטובה ביותר לסדרת דרמהדן גילרוישחקן האורח הטוב ביותר בסדרת דרמהפורסט ויטאקרההופעה הטובה ביותר של קריינות דמויותאלן טיודיקעיצוב ההפקה הטוב ביותר בסדרה תקופתית או פנטזיה (שעה או יותר)לוק הול, טובי בריטון ורבקה אלווייהצילום הטוב ביותר בסדרה (שעה אחת)כריסטוף נויאנסהתלבושות פנטזיה/מדע בדיוני הטובות ביותרמייקל וילקינסון, קייט או'פארל, ריצ'רד דייוויס ופולה פאחרדוההרכב המוזיקלי הטוב ביותר בסדרה (פסקול דרמטי מקורי)ברנדון רוברטסהמוזיקה והמילים המקוריות הטובות ביותר"We Are the Ghor (Planetary Anthem)" – ניקולס בריטל וטוני גילרויעריכת התמונה הטובה ביותר בסדרת דרמהיאן מיילסעריכת בסאונד הטובה ביותר בסדרת קומדיה או דרמה (שעה אחת)דייוויד אקורד, מרגיט פייפר, ג'יימס ספנסר, ג'וש גולד, אליסה נווארז, ג'ון פינקלאה, רוני בראון ושון אינגלנדמיקס הסאונד הטוב ביותר בסדרת קומדיה או דרמה (שעה אחת)דייוויד אקורד, דני המברוק, ג'ף פוסטר וריצ'רד דוארטההאפקטים החזותיים המיוחדים הטובים ביותר בעונה או בסרטמוהן ליאו, טי ג'יי פולס, לוק מרפי, ניל סקנלן, סקוט פריצ'רד, ג'וזף קספריין, סו רואו, פאולו ד'ארקו וז'אן-קלמנט סורטפרס המוזיקה במדיה של הוליוודהפרטיטורה המקורית הטובה ביותר – סדרת טלוויזיה/מיני-סדרהברנדון רוברטס וניקולס בריטל2026פרס בחירת מבקרי הטלוויזיהסדרת הדרמה הטובה ביותר"אנדור"השחקן הטוב ביותר בסדרת דרמהדייגו לונה

 קישורים חיצוניים 



 קאסיאן אנדור , באתר Wookieepedia

הערות שוליים

קטגוריה:דיסני+: תוכניות וסדרות
קטגוריה:סדרות מלחמת הכוכבים
קטגוריה:סדרות דרמה בריטיות
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:סדרות פריקוול
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2022